બીજી તરફ એવી પણ વાત બહાર આ‍વી છે કે શિવપાલ અને અખિલેશ વચ્ચે ચાલતા વિવાદને ધ્યાનમાં લઈને મુલાયમસિંહે તેમના પુત્રને સમર્થન આપવાનું મન બનાવી લીધું હોય તેમ તેઓ સપાનું પ્રમુખ પદ તેમના જ પુત્ર અખિલેશને આપવા માગી રહ્યા હોય તેમ લાગે છે. જોકે આ દરમિયાન અખિલેશે પણ તેઓ ફરી પક્ષના પ્રમુખ બનશે તેવો દાવો કરી ચુક્યા છે. બીજી તરફ મુલાયમસિંહ પણ એ વાતનો સંકેત આપી ચુક્યા છે કે તેમના આશીર્વાદ અખિલેશ સાથે છે તેથી આ વાત પરથી લાગી રહ્યું છે કે તેઓ તેમના પુત્રને ફરી સપાના પ્રમુખ બનાવવા માગે છે. અને તે પણ પૂરા પાંચ વર્ષ માટે. સપાનું ૧૦મું રાષ્ટ્રીય અધિવેશન આજે યોજાઈ રહ્યું છે ત્યારે આ અધિ‍વેશન પહેલા રાષ્ટ્રીય કારોબારીની બેઠક પણ મળવાની છે. જેમાં પક્ષના પ્રમુખની મુદત વધારીને પાંચ વર્ષની કરવામાં આવે તેવી સંભાવના છે.